Diari Oficial de la Generalitat Valenciana


Sumari del DOGV 2242, del 08-04-1994 (1994/831080)

DECRET 60/1994, de 29 de març del Govern Valencià, pel qual s'accepta la cessió gratuïta de la propietat d'una parcel.la de terreny de 1.200 m2, situada en la partida la Murta, polígon 33, destinada a la construcció d'un centre de salut, realitzada per l'Ajuntament de Chiva.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/03/29/60/dof/vci/html**

### Dades del document

Número de DOGV
:   2242

Data del DOGV
:   08-04-1994

Secció del DOGV
:   DISPOSICIONS GENERALS

Número del document
:   1994/831080


Data del document
:   29-03-1994

Organisme emissor
:   Conselleria d'Economia i Hisenda

Tipus de document
:   Decret

DECRET 60/1994, de 29 de març, del Govern Valencià, pel qual s'accepta la cessió gratuïta de la propietat d'una parcel·la de terreny de 1.200 m2, situada en la partida la Murta, polígon 33, destinada a la construcció d'un centre de salut, realitzada per l'Ajuntament de Chiva. [94/2186]  
L'Ajuntament de Chiva, en sessió plenària del dia 19 de novembre de 1993, acordà la cessió gratuïta a la Generalitat Valenciana de la propietat de l'immoble situada en la partida la Murta, polígon 33, propietat de l'ajuntament.  
La cessió es fa amb la finalitat determinant que s'hi contruesca un centre de salut.  
A petició del conseller de Sanitat i Consum, s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 29 de març de 1994,  
DECRETE:  
Article primer  
S'accepta la cessió gratuïta de la propietat realitzada per l'Ajuntament de Chiva de la parcel·la de terreny de forma rectangular de 30 per 40 metres de costat, la superfície de la qual és de 1.200 m2, situada en la partida la Murta, polígon 33 de Chiva, delimitada per totes les parts per vials.  
Es forma per segregació de l'agrupació de les finques registrals següents inscrites en el Registre de la Propietat de Chiva: tom 692, llibre 208, foli 52, finca 27.344-A; tom 730, llibre 220, foli 179, finca 18.370 duple; tom 730, llibre 220, foli 180, finca 10.316 duple.  
Article segon  
La cessió gratuïta efectuada per l'Ajuntament de Chiva es fa amb la condició de destinar l'immoble a centre de salut.  
Article tercer  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIÓ FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 29 de març de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTÍNEZ ESTÉVEZ


Còpia Permalink ELI